CELEX: 32017R1946
Language: lv
Date: 2017-07-11 00:00:00
Title: Komisijas Deleģētā regula (ES) 2017/1946 (2017. gada 11. jūlijs), ar ko Eiropas Parlamenta un Padomes Direktīvas 2004/39/EK un 2014/65/ES papildina attiecībā uz regulatīvajiem tehniskajiem standartiem par izsmeļošu sarakstu ar informāciju, ko potenciālais līdzdalības ieguvējs iekļauj paziņojumā par plānotu būtiskas līdzdalības iegūšanu ieguldījumu brokeru sabiedrībā (Dokuments attiecas uz EEZ. )

26.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 276/32
            
         KOMISIJAS DELEĢĒTĀ REGULA (ES) 2017/1946
   (2017. gada 11. jūlijs),
   ar ko Eiropas Parlamenta un Padomes Direktīvas 2004/39/EK un 2014/65/ES papildina attiecībā uz regulatīvajiem tehniskajiem standartiem par izsmeļošu sarakstu ar informāciju, ko potenciālais līdzdalības ieguvējs iekļauj paziņojumā par plānotu būtiskas līdzdalības iegūšanu ieguldījumu brokeru sabiedrībā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 21. aprīļa Direktīvu 2004/39/EK, kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK (1), un jo īpaši tās 10.a panta 8. punkta trešo daļu,
   ņemot vērā Eiropas Parlamenta un Padomes 2014. gada 15. maija Direktīvu 2014/65/ES par finanšu instrumentu tirgiem un ar ko groza Direktīvu 2002/92/ES un Direktīvu 2011/61/ES (2) un jo īpaši tās 12. panta 8. punktu,
   tā kā:
   
               (1)
            
            
               Potenciālam būtiskas līdzdalības ieguvējam ieguldījumu brokeru sabiedrībā sava sākotnējā, kompetentajām iestādēm adresētā paziņojuma iesniegšanas brīdī būtu jāsniedz izsmeļošs saraksts ar informāciju, lai kompetentās iestādes varētu novērtēt plānoto līdzdalības iegūšanu. Potenciālajam līdzdalības ieguvējam informācija par potenciālā līdzdalības ieguvēja un personu, kas vadīs darījumdarbību, identitāti būtu jāsniedz neatkarīgi no tā, vai tas ir fiziska vai juridiska persona, lai ļautu mērķsabiedrības kompetentajai iestādei novērtēt minētā potenciālā līdzdalības ieguvēja reputāciju.
            
         
               (2)
            
            
               Ja potenciālais līdzdalības ieguvējs ir juridiska persona, ir nepieciešama arī informācija par faktisko īpašnieku identitāti un par to personu reputāciju un pieredzi, kuras faktiski vada potenciālā līdzdalības ieguvēja darījumdarbību. Tāpat, ja potenciālais līdzdalības ieguvējs ir trasts, vai paredzēts, ka tas būs trasts, mērķsabiedrības kompetentajai iestādei ir nepieciešams iegūt informāciju gan par to trasta pārvaldnieku identitāti, kuri pārvaldīs trasta aktīvus, gan šāda trasta labuma guvēju identitāti, lai varētu novērtēt šo personu reputāciju un pieredzi.
            
         
               (3)
            
            
               Ja potenciālais līdzdalības ieguvējs ir fiziska persona, ir nepieciešams iegūt informāciju gan attiecībā uz potenciālo līdzdalības ieguvēju, gan attiecībā uz ikvienu uzņēmumu, ko potenciālais līdzdalības ieguvējs formāli vada vai kontrolē, lai mērķsabiedrības kompetentajai iestādei sniegtu pilnīgu informāciju, kas ir nozīmīga reputācijas novērtēšanai. Ja potenciālais līdzdalības ieguvējs ir juridiska persona, ir nepieciešams iegūt šādu informāciju attiecībā uz ikvienu personu, kas faktiski vada potenciālā līdzdalības ieguvēja darījumdarbību, potenciālā līdzdalības ieguvēja kontrolētiem uzņēmumiem un dalībniekiem, kas īsteno būtisku ietekmi pār potenciālo līdzdalības ieguvēju, lai kompetentajai iestādei sniegtu pilnīgu informāciju, kas ir nozīmīga reputācijas novērtēšanai.
            
         
               (4)
            
            
               Informācijai, kas ir nozīmīga reputācijas novērtēšanai, būtu jāietver ziņas par ikvienu iepriekš notikušu vai pašreiz notiekošu kriminālprocesu, civillietu vai administratīvo procesu. Līdzīgā kārtā būtu jāsniedz informācija par notiekošu izmeklēšanu un procedūrām, sankcijām vai citiem izpildes lēmumiem attiecībā uz potenciālo līdzdalības ieguvēju, kā arī cita informācija, piemēram, reģistrācijas atteikumi un atlaišana no darba vai uzticības pilnvarojuma izbeigšana, kas ir uzskatāma par nozīmīgu potenciālā līdzdalības ieguvēja reputācijas novērtējumā.
            
         
               (5)
            
            
               Lai nodrošinātu, ka mērķsabiedrības kompetentā iestāde, novērtējot potenciālo līdzdalības ieguvēju, pienācīgi ņem vērā citu iestāžu veiktas izmeklēšanas rezultātus, potenciālajam līdzdalības ieguvējam būtu jāsniedz informācijapar to, vai reputācijas novērtējumu par līdzdalības ieguvēju vai personu, kas vada darījumdarbību kredītiestādē, dzīvības apdrošināšanas, apdrošināšanas vai pārapdrošināšanas sabiedrībā, ieguldījumu brokeru sabiedrībā vai citā sabiedrībā, jau ir veikusi cita kompetentā iestāde vai cita iestāde, un, ja šāds reputācijas novērtējums jau ir veikts, tad šāda novērtējuma rezultāti.
            
         
               (6)
            
            
               Lai novērtētu potenciālā līdzdalības ieguvēja finanšu stabilitāti, būtu jāsniedz finanšu informācija par šo potenciālo līdzdalības ieguvēju.
            
         
               (7)
            
            
               Lai mērķsabiedrības kompetentā iestāde varētu novērtēt, vai potenciāla interešu konflikta risks var ietekmēt potenciālā līdzdalības ieguvēja finanšu stabilitāti, būtu jāsniedz informācija par potenciālā līdzdalības ieguvēja finansiālajām un nefinansiālajām interesēm vai attiecībām ar mērķsabiedrības dalībniekiem, pārvaldes institūciju amatpersonām vai augsta līmeņa vadītājiem, vai personām, kas ir pilnvarotas izmantot balsstiesības mērķsabiedrībā, vai ar pašu mērķsabiedrību vai grupu, kurā tā ietilpst.
            
         
               (8)
            
            
               Ja potenciālais līdzdalības ieguvējs ir juridiska persona, tad, lai mērķsabiedrības kompetentā iestāde varētu veikt pilnīgu novērtējumu par plānoto līdzdalības iegūšanu, ir nepieciešama konkrēta papildu informācija, tai skaitā informācija par līdzdalību, kas pieder (vai sagaidāms, ka piederēs) pirms vai pēc plānotās līdzdalības iegūšanas, jo šādos gadījumos izmantotā juridiskā un sabiedrību grupas struktūra var būt sarežģīta un var būt nepieciešama detalizēta pārbaude par reputāciju, ciešām attiecībām, potenciālo ar citām personām saskaņotu rīcību un mērķsabiedrības kompetentās iestādes spēju turpināt efektīvu mērķsabiedrības uzraudzību.
            
         
               (9)
            
            
               Ja potenciālais līdzdalības ieguvējs ir sabiedrība, kas uzņēmējdarbību veic trešā valstī vai ietilpst sabiedrību grupā, kas uzņēmējdarbību veic ārpus Savienības, būtu jāsniedz papildu informācija, lai mērķsabiedrības kompetentā iestāde varētu novērtēt, vai trešās valsts tiesiskais regulējums nerada šķēršļus mērķsabiedrības iedarbīgai uzraudzībai, kā arī pārliecināties par potenciālā līdzdalības ieguvēja reputāciju trešajā valstī.
            
         
               (10)
            
            
               Ja potenciālais līdzdalības ieguvējs ir valsts ieguldījumu fonds, potenciālajam līdzdalības ieguvējam būtu jāsniedz informācija, kas dod iespēju noteikt fondu kontrolējošo personu identitāti un fonda ieguldījumu politiku. Tas ir nozīmīgi mērķsabiedrības kompetentajai iestādei, lai novērtētu reputāciju un to, vai ir kāda ietekme uz mērķsabiedrības iedarbīgu uzraudzību.
            
         
               (11)
            
            
               Būtu nepieciešama konkrēta informācija, kas dotu iespēju izvērtēt, vai plānotā līdzdalības iegūšana ietekmēs mērķsabiedrības kompetentās iestādes spēju veikt iedarbīgu mērķsabiedrības uzraudzību. Tai būtu jāietver novērtējums par to, vai potenciālā līdzdalības ieguvēja ciešās attiecības ietekmēs mērķsabiedrības spēju turpināt laikus iesniegt savai uzraudzības iestādei precīzu informāciju. Attiecībā uz juridiskām personām ir nepieciešams novērtēt arī plānotās līdzdalības iegūšanas ietekmi uz konsolidēto uzraudzību pār mērķsabiedrību un sabiedrību grupu, kurā tā ietilptu pēc līdzdalības iegūšanas.
            
         
               (12)
            
            
               Potenciālajam līdzdalības ieguvējam būtu jāsniedz informācija par plānotās līdzdalības iegūšanas finansējumu, tai skaitā informācija par visiem finansēšanas līdzekļiem un finansējuma avotiem; tam būtu jāspēj sniegt pierādījumus par visiem finansējuma un aktīvu pirmavotiem, lai mērķsabiedrības kompetentā iestāde varētu novērtēt, vai pastāv nelikumīgi iegūtu līdzekļu legalizēšanas risks.
            
         
               (13)
            
            
               Potenciālajiem līdzdalības ieguvējiem, kuriem ir būtiska līdzdalība mērķsabiedrībā 20–50 % apmērā, būtu jāsniedz mērķsabiedrības kompetentajai iestādei informācija par stratēģiju, lai nodrošinātu visaptverošu novērtējumu par plānoto līdzdalības iegūšanu. Lai nodrošinātu lielu viendabību plānotās līdzdalības iegūšanas novērtējumā, minētā informācija tāpat būtu jāsniedz arī potenciālajiem līdzdalības ieguvējiem, kuriem ir būtiska līdzdalība mērķsabiedrībā, kas ir mazāka par 20 %, bet kuriem ir līdzvērtīga ietekme uz minēto sabiedrību, izmantojot citus līdzekļus, piemēram, attiecības starp potenciālo līdzdalības ieguvēju un esošajiem dalībniekiem, dalībnieku līgumus, kapitāldaļu, līdzdalības daļu un balsstiesību sadali akcionāru vidū vai potenciālā līdzdalības ieguvēja stāvokli mērķsabiedrības grupas struktūrā.
            
         
               (14)
            
            
               Ja tiek plānotas izmaiņas attiecībā uz kontroli pār mērķsabiedrību, potenciālajam līdzdalības ieguvējam parasti būtu jāiesniedz pilns darījumdarbības plāns. Tomēr, ja izmaiņas attiecībā uz kontroli pār mērķsabiedrību netiek plānotas, tad, lai novērtētu, vai tas neskars potenciālā līdzdalības ieguvēja finanšu stabilitāti, ir pietiekami iegūt konkrētu informāciju par sabiedrības turpmāko stratēģiju un potenciālā līdzdalības ieguvēja nodomiem attiecībā uz mērķsabiedrību.
            
         
               (15)
            
            
               Būtu samērīgi, ja atsevišķos gadījumos potenciālajam līdzdalības ieguvējam būtu jāsniedz tikai ierobežota apjoma informācija. Konkrētāk, ja mērķsabiedrības kompetentā iestāde pēdējo divu gadu laikā ir veikusi potenciālā līdzdalības ieguvēja novērtējumu vai ja mērķsabiedrība ir maza ieguldījumu brokeru sabiedrība, bet potenciālais līdzdalības ieguvējs ir saņēmis atļauju un tiek uzraudzīts Savienībā, būtu pietiekami, ja tas mērķsabiedrības kompetentajai iestādei sniegtu konkrētu ierobežota apjoma informāciju.
            
         
               (16)
            
            
               Jebkāda informācijas apmaiņa vai pārsūtīšana starp kompetentajām iestādēm, citām iestādēm, struktūrām vai personām būtu jāveic, ievērojot Eiropas Parlamenta un Padomes Direktīvā 95/46/EK (3) izklāstītos noteikumus par personas datiem.
            
         
               (17)
            
            
               Uz Eiropas Vērtspapīru un tirgu iestādes (EVTI) veikto personas datu apstrādi šīs regulas piemērošanas nolūkā attiecas Eiropas Parlamenta un Padomes Regula (EK) 45/2001 (4).
            
         
               (18)
            
            
               Šī regula balstās uz regulatīvo tehnisko standartu projektu, ko EVTI ir iesniegusi Komisijai.
            
         
               (19)
            
            
               EVTI ir veikusi atklātu sabiedrisko apspriešanu par regulatīvo tehnisko standartu projektu, uz kuru ir balstīta šī regula, izvērtējusi potenciālās saistītās izmaksas un ieguvumus un lūgusi atzinumu no Vērtspapīru un tirgu nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1095/2010 37. pantu (5).
            
         
               (20)
            
            
               Direktīva 2014/65/ES stājās spēkā 2014. gada 2. jūlijā. Minētās direktīvas 12. panta 8. punkts aizstāj Direktīvas 2004/39/EK 10.a panta 8. punktu un ietver EVTI pilnvarojumu izstrādāt regulatīvos tehniskos standartus, kas ir identisks Direktīvas 2004/39/EK 10.a panta 8. punktā paredzētajam pilnvarojumam. Turklāt arī Direktīvas 2004/39/EK 10.b panta 4. punkta un 10. panta 4. punkta saturs ir identisks Direktīvas 2014/65/ES 13. panta 4. punkta un 11. panta 2. punkta saturam. Saskaņā ar Direktīvas 2014/65/ES 94. panta 1. punktu Direktīva 2004/39/EK tiks atcelta 2018. gada 3. janvārī. Tam, ka Komisija tehniskos standartus pieņem saskaņā ar Direktīvas 2004/39/EK 10.a panta 8. punktu, būtu arī jānozīmē, ka ir ievērots Direktīvas 2014/65/ES 12. panta 8. punkts, kā rezultātā tehniskie standarti joprojām tiks piemēroti pēc 2018. gada 3. janvāra bez nepieciešamības pieņemt papildu grozījumus,
            
         IR PIEŅĒMUSI ŠO REGULU.
   1. pants
   Priekšmets
   Šajā regulā ir paredzēti noteikumi attiecībā uz informāciju, kas iekļaujama potenciālā līdzdalības ieguvēja paziņojumā kompetentajām iestādēm par plānoto līdzdalības iegūšanu ieguldījumu brokeru sabiedrībā, kurā līdzdalības ieguvējs vēlas iegūt vai palielināt būtisku līdzdalību (turpmāk “mērķsabiedrība”), un kas ir nepieciešama plānotās līdzdalības iegūšanas novērtējumam.
   2. pants
   Informācija, ko sniedz potenciālais līdzdalības ieguvējs
   Potenciālais līdzdalības ieguvējs mērķsabiedrības kompetentajai iestādei, ja piemērojams, sniedz 3.–12. pantā minēto informāciju – atbilstoši tam, vai informācija attiecas uz fizisku personu, juridisku personu vai trastu.
   3. pants
   Vispārīga informācija par potenciālā līdzdalības ieguvēja identitāti
   1.   Ja potenciālais līdzdalības ieguvējs ir fiziska persona, tas mērķsabiedrības kompetentajai iestādei sniedz šādu informāciju par savu identitāti:
   
               a)
            
            
               personas dati, tostarp vārds un uzvārds, dzimšanas datums un vieta, adrese un kontaktinformācija un, ja ir, personas kods;
            
         
               b)
            
            
               detalizēta biogrāfija vai līdzvērtīgs dokuments, kurā norādīta atbilstoša izglītība un apmācība, iepriekšēja profesionālā pieredze un pašlaik veiktā profesionālā darbība vai citas nozīmīgas funkcijas.
            
         2.   Ja potenciālais līdzdalības ieguvējs ir juridiska persona, tas mērķsabiedrības kompetentajai iestādei sniedz šādu informāciju:
   
               a)
            
            
               dokumenti, kas apliecina komersanta reģistrēto nosaukumu, tā galvenā biroja juridisko adresi un pasta adresi (ja atšķiras no juridiskās adreses), kontaktinformāciju un reģistrācijas (identifikācijas) numuru (ja ir);
            
         
               b)
            
            
               dokumenti, kas apliecina komersanta juridiskās formas reģistrāciju saskaņā ar attiecīgās valsts tiesību aktiem;
            
         
               c)
            
            
               aktuāls pārskats par juridiskās personas darījumdarbību;
            
         
               d)
            
            
               pilnīgs to personu saraksts, kas faktiski vada darījumdarbību, un par katru personu vārds un uzvārds, dzimšanas datums un vieta, adrese, kontaktinformācija, personas kods (ja ir), detalizēta biogrāfija, kurā norādīta atbilstoša izglītība un apmācība, profesionālā pieredze, kā arī pašlaik veiktā profesionālā darbība vai citas nozīmīgas funkcijas;
            
         
               e)
            
            
               visu to personu identitāte, kuras var uzskatīt par juridiskās personas faktiskajiem īpašniekiem: par katru personu vārds un uzvārds, dzimšanas datums un vieta, adrese, kontaktinformācija un personas kods (ja ir).
            
         3.   Ja potenciālais līdzdalības ieguvējs ir trasts, vai paredzēts, ka tas būs trasts, potenciālais līdzdalības ieguvējs mērķsabiedrības kompetentajai iestādei sniedz šādu informāciju:
   
               a)
            
            
               visu to trasta pārvaldnieku identitāte, kuri pārvalda tā aktīvus saskaņā ar trasta akta noteikumiem;
            
         
               b)
            
            
               visu to personu identitāte, kuras ir trasta aktīvu labuma guvēji, un to attiecīgā daļa ienākumu sadalē;
            
         
               c)
            
            
               visu to personu identitāte, kuras ir trasta dibinātāji.
            
         4. pants
   Papildu informācija par potenciālo līdzdalības ieguvēju, kas ir fiziska persona
   Potenciālais līdzdalības ieguvējs, kas ir fiziska persona, mērķsabiedrības kompetentajai iestādei sniedz arī šādu informāciju:
   
               a)
            
            
               attiecībā uz potenciālo līdzdalības ieguvēju un ikvienu uzņēmumu, ko potenciālais līdzdalības ieguvējs ir vadījis vai kontrolējis, par pēdējiem 10 gadiem:
               
                           1)
                        
                        
                           informācija par sodāmību, kriminālizmeklēšanu vai procedūrām, būtiskām civillietām un administratīvajām lietām, kā arī disciplinārajiem pasākumiem, tostarp atcelšanu no uzņēmuma direktora amata vai bankrotu, maksātnespēju vai citām līdzīgām procedūrām, ko jo īpaši apliecina oficiāla izziņa vai cits līdzvērtīgs dokuments;
                        
                     
                           2)
                        
                        
                           informācija par notiekošu izmeklēšanu, piedziņas tiesvedību, sankcijām vai citādiem izpildes lēmumiem attiecībā uz potenciālo līdzdalības ieguvēju, kuru var sniegt ar godavārdu apliecinātas deklarācijas formā;
                        
                     
                           3)
                        
                        
                           informācija par tirdzniecībai, darījumdarbībai vai profesionālai darbībai nepieciešamas reģistrācijas, atļaujas, dalības vai licences atteikumu; vai šādas reģistrācijas, atļaujas, dalības vai licences atsaukšanu, atcelšanu vai izbeigšanu; vai lēmumu par izslēgšanu, ko pieņēmusi regulatīvā vai valsts iestāde vai profesionālā organizācija vai asociācija;
                        
                     
                           4)
                        
                        
                           informācija par atlaišanu no darba vai uzticības pilnvarojuma, fiduciāru attiecību vai līdzīgas situācijas izbeigšanu;
                        
                     
         
               b)
            
            
               informācija par to, vai cita uzraudzības iestāde jau ir veikusi līdzdalības ieguvēja reputācijas novērtējumu, minētās iestādes identitāte un pierādījumi par novērtējuma rezultātiem;
            
         
               c)
            
            
               informācija par potenciālā līdzdalības ieguvēja pašreizējo finansiālo stāvokli, tostarp sīka informācija par ienākumu avotiem, aktīviem un pasīviem, ķīlām un garantijām, kas piešķirtas vai saņemtas;
            
         
               d)
            
            
               potenciālā līdzdalības ieguvēja darījumdarbības apraksts;
            
         
               e)
            
            
               finanšu informācija, tostarp potenciālā līdzdalības ieguvēja kontrolēto vai vadīto uzņēmumu un attiecīgā gadījumā paša potenciālā līdzdalības ieguvēja kredītreitingi un publiski pieejamie ziņojumi;
            
         
               f)
            
            
               apraksts par potenciālā līdzdalības ieguvēja finanšu un nefinanšu interesēm vai attiecībām ar:
               
                           1)
                        
                        
                           ikvienu citu mērķsabiedrības pašreizējo dalībnieku;
                        
                     
                           2)
                        
                        
                           ikvienu personu, kura ir tiesīga izmantot mērķsabiedrības balsstiesības vienā vai vairākos no šādiem gadījumiem:
                           
                                       —
                                    
                                    
                                       balsstiesības, kas ir trešai pusei, ar kuru minētā persona vai sabiedrība ir noslēgusi vienošanos, kas uzliek tām pienākumu, saskaņoti izmantojot to balsstiesības, ieņemt ilgstošu kopēju politiku attiecībā uz konkrētās mērķsabiedrības vadību,
                                    
                                 
                                       —
                                    
                                    
                                       balsstiesības, kas ir trešai pusei saskaņā ar vienošanos, kura noslēgta ar minēto personu vai sabiedrību un paredz attiecīgo balsstiesību pagaidu nodošanu par maksu,
                                    
                                 
                                       —
                                    
                                    
                                       balsstiesības, kas izriet no kapitāldaļām, ko minētā persona vai sabiedrība ir saņēmusi kā nodrošinājumu, ja tā kontrolē šīs balsstiesības un paziņo par tās nodomiem tās izmantot,
                                    
                                 
                                       —
                                    
                                    
                                       balsstiesības, kas izriet no kapitāldaļām, attiecībā uz kurām minētajai personai vai sabiedrībai ir izmantošanas tiesības mūža garumā,
                                    
                                 
                                       —
                                    
                                    
                                       balsstiesības, ko f) punkta ii) apakšpunkta pirmo četru punktu nozīmē tur vai var izmantot minētās personas vai sabiedrības kontrolēts uzņēmums,
                                    
                                 
                                       —
                                    
                                    
                                       balsstiesības, kas izriet no kapitāldaļām un kas nodotas šai personai vai sabiedrībai, ja tā var izmantot balsstiesības pēc saviem ieskatiem un nav saņēmusi īpašus dalībnieku norādījumus,
                                    
                                 
                                       —
                                    
                                    
                                       balsstiesības, kas ir trešai pusei uz tās vārda minētās personas vai sabiedrības interesēs,
                                    
                                 
                                       —
                                    
                                    
                                       balsstiesības, kuras minētā persona vai sabiedrība var realizēt kā pilnvarnieks, ja tā ir tiesīga izmantot balsstiesības pēc saviem ieskatiem un nav saņēmusi īpašus dalībnieku norādījumus;
                                    
                                 
                     
                           3)
                        
                        
                           ikvienu administratīvās, pārvaldības vai uzraudzības struktūras locekli saskaņā ar attiecīgajiem valsts tiesību aktiem vai mērķsabiedrības augstākā līmeņa vadības locekli;
                        
                     
                           4)
                        
                        
                           pašu mērķsabiedrību un tās grupu.
                        
                     
         
               g)
            
            
               informācija par jebkādām citām potenciālā līdzdalības ieguvēja interesēm vai darbībām, kas var būt pretrunā mērķsabiedrības interesēm vai darbībām, kā arī iespējamie risinājumi minēto interešu konfliktu novēršanai.
            
         Kredītoperācijas, garantijas un ķīlas f) punkta vajadzībām uzskata par daļu no finanšu interesēm, savukārt ģimenes vai ciešas attiecības uzskata par daļu no nefinanšu interesēm.
   5. pants
   Papildu informācija par potenciālo līdzdalības ieguvēju, kas ir juridiska persona
   1.   Potenciālais līdzdalības ieguvējs, kas ir juridiska persona, mērķsabiedrības kompetentajai iestādei sniedz arī šādu informāciju:
   
               a)
            
            
               informācija par potenciālo līdzdalības ieguvēju, ikvienu personu, kas faktiski vada potenciālā līdzdalības ieguvēja darījumdarbību, potenciālā līdzdalības ieguvēja kontrolētiem uzņēmumiem un dalībniekiem, kas īsteno būtisku ietekmi pār potenciālo līdzdalības ieguvēju, kā noteikts e) punktā. Šajā informācijā ietver:
               
                           1)
                        
                        
                           informāciju par sodāmību, kriminālizmeklēšanu vai tiesvedību krimināllietā, būtiskām civillietām un administratīvajām lietām vai disciplinārajiem pasākumiem, tostarp atcelšanu no uzņēmuma direktora amata vai bankrotu, maksātnespēju vai citām līdzīgām procedūrām, ko apliecina oficiāla izziņa vai cits līdzvērtīgs dokuments;
                        
                     
                           2)
                        
                        
                           informāciju par notiekošu izmeklēšanu, piedziņas tiesvedību, sankcijām vai citādiem izpildes lēmumiem attiecībā uz potenciālo līdzdalības ieguvēju, kuru var sniegt ar godavārdu apliecinātas deklarācijas formā;
                        
                     
                           3)
                        
                        
                           informāciju par tirdzniecībai, darījumdarbībai vai profesionālai darbībai nepieciešamas reģistrācijas, atļaujas, dalības vai licences atteikumu; vai šādas reģistrācijas, atļaujas, dalības vai licences atsaukšanu, atcelšanu vai izbeigšanu; vai lēmumu par izslēgšanu, ko pieņēmusi regulatīvā vai valsts iestāde vai profesionālā organizācija vai asociācija;
                        
                     
                           4)
                        
                        
                           informāciju par ikvienas personas, kas faktiski vada potenciālā līdzdalības ieguvēja darījumdarbību, un ikviena dalībnieka, kuram ir būtiska ietekme uz potenciālo līdzdalības ieguvēju, atlaišanu no darba vai uzticības pilnvarojuma, fiduciāru attiecību vai līdzīgas situācijas izbeigšanu;
                        
                     
         
               b)
            
            
               informācija par to, vai cita uzraudzības iestāde attiecībā uz līdzdalības ieguvēju vai personu, kas vada ieguvēja darījumdarbību, jau ir veikusi reputācijas novērtējumu, informācija par minētās iestādes identitāti un pierādījumi par novērtējuma rezultātiem;
            
         
               c)
            
            
               apraksts par finanšu interesēm un nefinanšu interesēm vai attiecībām, kādas ir potenciālajam līdzdalības ieguvējam vai – attiecīgā gadījumā – grupai, pie kuras potenciālais līdzdalības ieguvējs pieder, kā arī personām, kas faktiski vada tā darījumdarbību, ar:
               
                           1)
                        
                        
                           ikvienu citu mērķsabiedrības pašreizējo dalībnieku;
                        
                     
                           2)
                        
                        
                           ikvienu personu, kura ir tiesīga izmantot mērķsabiedrības balsstiesības kādā no šādiem gadījumiem vai gadījumu kombinācijām:
                           
                                       —
                                    
                                    
                                       balsstiesības, kas ir trešai pusei, ar kuru minētā persona vai sabiedrība ir noslēgusi vienošanos, kas uzliek tām pienākumu, saskaņoti izmantojot to balsstiesības, ieņemt ilgstošu kopēju politiku attiecībā uz konkrētās mērķsabiedrības vadību,
                                    
                                 
                                       —
                                    
                                    
                                       balsstiesības, kas ir trešai pusei saskaņā ar vienošanos, kura noslēgta ar minēto personu vai sabiedrību un paredz attiecīgo balsstiesību pagaidu nodošanu par maksu,
                                    
                                 
                                       —
                                    
                                    
                                       balsstiesības, kas izriet no kapitāldaļām, ko minētā persona vai sabiedrība ir saņēmusi kā nodrošinājumu, ja tā kontrolē šīs balsstiesības un paziņo par tās nodomiem tās izmantot,
                                    
                                 
                                       —
                                    
                                    
                                       balsstiesības, kas izriet no kapitāldaļām, attiecībā uz kurām minētajai personai vai sabiedrībai ir izmantošanas tiesības mūža garumā,
                                    
                                 
                                       —
                                    
                                    
                                       balsstiesības, ko f) punkta ii) apakšpunkta pirmo četru punktu nozīmē tur vai var izmantot minētās personas vai sabiedrības kontrolēts uzņēmums,
                                    
                                 
                                       —
                                    
                                    
                                       balsstiesības, kas izriet no kapitāldaļām un kas nodotas šai personai vai sabiedrībai, ja tā var izmantot balsstiesības pēc saviem ieskatiem un nav saņēmusi īpašus dalībnieku norādījumus,
                                    
                                 
                                       —
                                    
                                    
                                       balsstiesības, kas ir trešai pusei uz tās vārda minētās personas vai sabiedrības interesēs,
                                    
                                 
                                       —
                                    
                                    
                                       balsstiesības, kuras šī persona vai sabiedrība var realizēt kā pilnvarnieks, ja tā ir tiesīga izmantot balsstiesības pēc saviem ieskatiem un nav saņēmusi īpašus dalībnieku norādījumus;
                                    
                                 
                     
                           3)
                        
                        
                           ikvienu administratīvās, pārvaldības vai uzraudzības struktūras locekli vai mērķsabiedrības augstākā līmeņa vadības locekli;
                        
                     
                           4)
                        
                        
                           pašu mērķsabiedrību un grupu, kurai tā pieder;
                        
                     
         
               d)
            
            
               informācija par jebkādām citām potenciālā līdzdalības ieguvēja interesēm vai darbībām, kas var būt pretrunā mērķsabiedrības interesēm un darbībām, kā arī iespējamie risinājumi minēto interešu konfliktu novēršanai;
            
         
               e)
            
            
               informācija par potenciālā līdzdalības ieguvēja līdzdalības struktūru ar visu dalībnieku, kuriem ir būtiska ietekme, identitāti un to attiecīgo daļu kapitālā un balsstiesībās, tostarp informācija par jebkādiem dalībnieku līgumiem;
            
         
               f)
            
            
               ja potenciālais līdzdalības ieguvējs ietilpst grupā kā meitasuzņēmums vai kā mātesuzņēmums, visas korporatīvās struktūras sīki izstrādāta organizatoriskā shēma un informācija par to dalībnieku daļu kapitālā un balsstiesībās, kuriem ir būtiska ietekme uz grupas sabiedrībām un grupas sabiedrību pašlaik veiktajām darbībām;
            
         
               g)
            
            
               ja potenciālais līdzdalības ieguvējs ietilpst grupā kā meitasuzņēmums vai kā mātesuzņēmums, informācija par attiecībām starp grupas finanšu un nefinanšu sabiedrībām;
            
         
               h)
            
            
               grupā ietilpstošo kredītiestāžu, dzīvības apdrošināšanas, apdrošināšanas vai pārapdrošināšanas sabiedrību, kolektīvo ieguldījumu uzņēmumu un to pārvaldnieku vai ieguldījumu brokeru sabiedrību identifikācija un attiecīgo uzraudzības iestāžu nosaukumi;
            
         
               i)
            
            
               tiesību aktos paredzētie finanšu pārskati individuālā līmenī un attiecīgā gadījumā konsolidētā un subkonsolidētā grupas līmenī par pēdējiem trim finanšu periodiem. Ja minētajiem finanšu pārskatiem veic ārēju revīziju, potenciālajam līdzdalības ieguvējam tie ir jāsniedz ar ārējā revidenta apstiprinājumu. Tiesību aktos paredzētie finanšu pārskati ietver:
               
                           1)
                        
                        
                           bilanci;
                        
                     
                           2)
                        
                        
                           peļņas vai zaudējumu aprēķinu vai ienākumu deklarāciju;
                        
                     
                           3)
                        
                        
                           gada ziņojumus un finanšu pielikumus, kā arī visus citus dokumentus, kas ir reģistrēti attiecīgajā reģistrā vai iestādē konkrētajā teritorijā, kura ir būtiska potenciālajam līdzdalības ieguvējam;
                        
                     
         
               j)
            
            
               ja tā ir pieejama, informācija par potenciālā līdzdalības ieguvēja kredītreitingu un tā grupas vispārējo reitingu.
            
         Kredītoperācijas, garantijas un ķīlas c) apakšpunkta vajadzībām uzskata par daļu no finanšu interesēm, savukārt ģimenes vai ciešas attiecības uzskata par daļu no nefinanšu interesēm.
   Ja potenciālais līdzdalības ieguvējs ir jaunizveidota sabiedrība, tas i) apakšpunkta vajadzībām mērķsabiedrības kompetentajai iestādei tiesību aktos paredzēto finanšu pārskatu vietā sniedz prognozēto bilanci un prognozēto peļņas vai zaudējumu aprēķinu vai ienākumu deklarāciju par pirmajiem trim darbības gadiem, tostarp izmantotos plānošanas pieņēmumus.
   2.   Ja potenciālais līdzdalības ieguvējs ir juridiska persona, kuras galvenais birojs ir reģistrēts trešā valstī, tas mērķsabiedrības kompetentajai iestādei sniedz šādu papildu informāciju:
   
               a)
            
            
               sertifikāts, kas apliecina reģistrāciju, vai līdzvērtīgs dokuments no attiecīgajām ārvalstu kompetentajām iestādēm attiecībā uz potenciālo līdzdalības ieguvēju;
            
         
               b)
            
            
               attiecīgo ārvalstu kompetento iestāžu deklarācija par to, ka nepastāv nekādi šķēršļi vai ierobežojumi attiecībā uz tādas informācijas sniegšanu, kas nepieciešama mērķsabiedrības uzraudzībai;
            
         
               c)
            
            
               vispārīga informācija par minētās trešās valsts regulatīvo režīmu, kas piemērojams potenciālajam līdzdalības ieguvējam.
            
         3.   Ja potenciālais līdzdalības ieguvējs ir valsts ieguldījumu fonds, tas mērķsabiedrības kompetentajai iestādei sniedz šādu papildu informāciju:
   
               a)
            
            
               tās ministrijas vai valdības departamenta nosaukums, kas atbild par fonda ieguldījumu politikas noteikšanu;
            
         
               b)
            
            
               sīki izstrādāta informācija par ieguldījumu politiku un ieguldījumu ierobežojumiem;
            
         
               c)
            
            
               par fonda ieguldījumu lēmumu pieņemšanu atbildīgo indivīdu vārdi, uzvārdi un amati, kā arī sīki izstrādāta informācija par būtisku līdzdalību vai ietekmi, kas minēta 11. panta 2. punktā un ko attiecīgā ministrija vai valdības departaments īsteno fonda un mērķsabiedrības ikdienas darbībā.
            
         6. pants
   Informācija par personām, kas faktiski vadīs mērķsabiedrības darījumdarbību
   Potenciālais līdzdalības ieguvējs mērķsabiedrības kompetentajai iestādei sniedz šādu informāciju saistībā ar ikvienas personas, kura plānotās līdzdalības iegūšanas rezultātā faktiski vadīs mērķsabiedrības darījumdarbību, reputāciju un pieredzi:
   
               a)
            
            
               personas dati, tostarp vārds un uzvārds, dzimšanas datums un vieta, adrese un kontaktinformācija un, ja ir, personas kods;
            
         
               b)
            
            
               amats, kurā persona ir vai tiks iecelta;
            
         
               c)
            
            
               detalizēta biogrāfija, kurā norādīta atbilstošā izglītība un apmācība, profesionālā pieredze, tostarp visu to organizāciju nosaukumi, kurās minētā persona ir strādājusi, un tajās veikto funkciju raksturs un ilgums, jo īpaši attiecībā uz tādām darbībām, kuras atbilst attiecīgā amata aprakstam, kā arī dokumenti saistībā ar personas pieredzi, piemēram, saraksts ar atsauksmēm, kurā ietverta kontaktinformācija, un ieteikuma vēstules. Attiecībā uz pēdējos 10 gados ieņemtajiem amatiem, aprakstot šīs darbības, persona norāda tās deleģētās pilnvaras, iekšējās lēmumpieņemšanas pilnvaras un tās kontrolē bijušās darbības jomas. Ja biogrāfijā ir bijusi cita būtiska pieredze, tostarp pārstāvība pārvaldības struktūrā, to norāda;
            
         
               d)
            
            
               informācija par:
               
                           1)
                        
                        
                           sodāmību, kriminālizmeklēšanu vai tiesvedību krimināllietā, būtiskām civillietām un administratīvajām lietām vai disciplinārajiem pasākumiem, tostarp atcelšanu no uzņēmuma direktora amata, bankrotu, maksātnespēju un citām līdzīgām procedūrām, ko apliecina oficiāla izziņa vai cits līdzvērtīgs dokuments;
                        
                     
                           2)
                        
                        
                           notiekošu izmeklēšanu, piedziņas tiesvedību, sankcijām vai citādiem izpildes lēmumiem attiecībā uz šo personu, kuru var sniegt ar godavārdu apliecinātas deklarācijas formā;
                        
                     
                           3)
                        
                        
                           tirdzniecībai, darījumdarbībai vai profesionālai darbībai nepieciešamas reģistrācijas, atļaujas, dalības vai licences atteikumu; vai šādas reģistrācijas, atļaujas, dalības vai licences atsaukšanu, atcelšanu vai izbeigšanu; vai lēmumu par izslēgšanu, ko pieņēmusi regulatīvā vai valsts iestāde vai profesionālā organizācija vai asociācija;
                        
                     
                           4)
                        
                        
                           atlaišanu no darba vai uzticības pilnvarojuma, fiduciāru attiecību vai līdzīgas situācijas izbeigšanu;
                        
                     
         
               e)
            
            
               informācija par to, vai cita uzraudzības iestāde attiecībā uz personu, kas vada darījumdarbību, jau ir veikusi reputācijas novērtējumu, informācija par minētās iestādes identitāti un pierādījumi par šā novērtējuma rezultātiem;
            
         
               f)
            
            
               apraksts par personas un tās tuvu radinieku finanšu interesēm un nefinanšu interesēm vai attiecībām ar pārvaldības struktūras locekļiem un pamatfunkciju pildītājiem tajā pašā iestādē, mātesuzņēmumā un meitasuzņēmumos, un ar dalībniekiem;
            
         
               g)
            
            
               minimālais laiks gados un mēnešos, kas tiks veltīts šīs personas funkciju izpildei mērķsabiedrībā;
            
         
               h)
            
            
               saraksts ar izpilddirektora un direktora amatiem, ko persona pašlaik ieņem.
            
         Kredītoperācijas, līdzdalības, garantijas un ķīlas f) punkta vajadzībām uzskata par daļu no finanšu interesēm, savukārt ģimenes vai ciešas attiecības uzskata par daļu no nefinanšu interesēm.
   7. pants
   Informācija par plānoto līdzdalības iegūšanu
   Potenciālais līdzdalības ieguvējs mērķsabiedrības kompetentajai iestādei par plānoto līdzdalības iegūšanu sniedz šādu informāciju:
   
               a)
            
            
               mērķsabiedrības identifikācija;
            
         
               b)
            
            
               sīka informācija par potenciālā līdzdalības ieguvēja nodomiem attiecībā uz plānoto līdzdalības iegūšanu, tostarp par stratēģiskiem ieguldījumiem vai portfeļa ieguldījumiem;
            
         
               c)
            
            
               informācija par mērķsabiedrības kapitāldaļām, kuras pieder potenciālajam līdzdalības ieguvējam vai kuras tas paredzējis iegūt īpašumā, pirms un pēc plānotās līdzdalības iegūšanas, tostarp:
               
                           1)
                        
                        
                           kapitāldaļu skaits un veids un to nominālvērtība;
                        
                     
                           2)
                        
                        
                           procentuālā daļa, kādu mērķsabiedrības kopējā kapitālā veido kapitāldaļas, kuras pieder potenciālajam līdzdalības ieguvējam vai kuras tas paredzējis iegūt īpašumā, pirms un pēc plānotās līdzdalības iegūšanas;
                        
                     
                           3)
                        
                        
                           daļa, kādu mērķsabiedrības kopējās balsstiesībās veido kapitāldaļas, kuras pieder potenciālajam līdzdalības ieguvējam vai kuras tas paredzējis iegūt īpašumā, pirms un pēc plānotās līdzdalības iegūšanas, ja tā atšķiras no mērķsabiedrības kapitāla daļas;
                        
                     
                           4)
                        
                        
                           tirgus vērtība euro un vietējā valūtā mērķsabiedrības kapitāldaļām, kuras pieder potenciālajam līdzdalības ieguvējam vai kuras tas paredzējis iegūt īpašumā, pirms un pēc plānotās līdzdalības iegūšanas;
                        
                     
         
               d)
            
            
               apraksts par ikvienu pasākumu, kas tiek veikts kopā ar citām personām, tostarp citu personu pienesums plānotās līdzdalības iegūšanas finansēšanā, līdzdalības veids ar plānoto līdzdalības iegūšanu saistītajos finanšu pasākumos un turpmāki organizatoriskie pasākumi saistībā ar plānoto līdzdalības iegūšanu;
            
         
               e)
            
            
               paredzēto dalībnieku līgumu, kas attiecībā uz mērķsabiedrību tiks noslēgti ar citiem dalībniekiem, saturs;
            
         
               f)
            
            
               plānotās līdzdalības iegūšanas cena un kritēriji, kas izmantoti šīs cenas noteikšanā, un – ja starp tirgus cenu un plānoto iegādes cenu pastāv atšķirība – paskaidrojums par tās iemeslu.
            
         8. pants
   Informācija par jauno, ierosināto grupas struktūru un tās ietekmi uz uzraudzību
   1.   Ja potenciālais līdzdalības ieguvējs ir juridiska persona, tas sniedz mērķsabiedrības kompetentajai iestādei analīzi par tās grupas konsolidētās uzraudzības tvērumu, kurai mērķsabiedrība piederētu pēc plānotās līdzdalības iegūšanas. Minētajā analīzē iekļauj informāciju par to, kuras grupas sabiedrības tiktu iekļautas konsolidētās uzraudzības prasību tvērumā pēc plānotās līdzdalības iegūšanas un kādos līmeņos minētās prasības grupā tiktu piemērotas pilnas konsolidācijas vai subkonsolidētā līmenī.
   2.   Potenciālais līdzdalības ieguvējs mērķsabiedrības kompetentajai iestādei sniedz arī analīzi par plānotās līdzdalības iegūšanas ietekmi uz mērķsabiedrības spēju turpināt sniegt savlaicīgu un precīzu informāciju tās uzraudzības iestādei, tostarp potenciālā līdzdalības ieguvēja ciešas saiknes ar mērķsabiedrību ietekmē.
   9. pants
   Informācija par plānotās līdzdalības iegūšanas finansēšanu
   Potenciālais līdzdalības ieguvējs sniedz mērķsabiedrības kompetentajai iestādei sīki izstrādātu paskaidrojumu par konkrētajiem plānotās līdzdalības iegūšanas finansējuma avotiem, tostarp:
   
               a)
            
            
               sīki izstrādātu informāciju par privāto finanšu resursu izmantošanu un finansējuma izcelsmi un pieejamību, iekļaujot jebkādus attiecīgos dokumentus, lai pierādītu kompetentajai iestādei, ka plānotā līdzdalības iegūšana nav nelikumīgi iegūtu līdzekļu legalizācijas mēģinājums;
            
         
               b)
            
            
               sīki izstrādātu informāciju par plānotās līdzdalības iegūšanas apmaksas veidiem un līdzekļu pārvedumam izmantoto tīklu;
            
         
               c)
            
            
               sīki izstrādātu informāciju par piekļuvi kapitāla avotiem un finanšu tirgiem, tostarp sīki izstrādātu informāciju par finanšu instrumentiem, kurus paredzēts izmantot;
            
         
               d)
            
            
               informāciju par aizņemto līdzekļu izmantošanu, tostarp būtisko aizdevēju vārdus un uzvārdus vai nosaukumus un sīki izstrādātu informāciju par attiecīgajiem noteikumiem, tostarp termiņiem, nosacījumiem, ķīlām un garantijām, kā arī informāciju par ienākumu avotu, kas tiks izmantots, lai atmaksātu šādus aizņēmumus, un par aizņemto līdzekļu izcelsmi, ja aizdevējs nav uzraudzīta finanšu iestāde;
            
         
               e)
            
            
               informāciju par jebkādu finansiālu vienošanos ar citiem mērķsabiedrības dalībniekiem;
            
         
               f)
            
            
               informāciju par mērķsabiedrības potenciālā līdzdalības ieguvēja aktīviem, kas jāpārdod, lai palīdzētu finansēt plānoto līdzdalības iegūšanu, kā arī par pārdošanas nosacījumiem, tostarp cenu, novērtējumu, sīki izstrādātu informāciju par aktīvu iezīmēm un informāciju par to, kad un kā aktīvi ir iegūti.
            
         10. pants
   Papildu informācija par būtisku līdzdalību, kas nepārsniedz 20 %
   Ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību, kas nepārsniedz 20 %, tas mērķsabiedrības kompetentajai iestādei sniedz stratēģijas dokumentu, kurā iekļauj šādu informāciju:
   
               a)
            
            
               periods, kādu potenciālais līdzdalības ieguvējs plāno turēt tā līdzdalību pēc tās plānotās iegūšanas, un potenciālā līdzdalības ieguvēja nodoms tuvākajā nākotnē palielināt, samazināt vai saglabāt tā līdzdalības apjomu;
            
         
               b)
            
            
               norāde par potenciālā līdzdalības ieguvēja nodomiem attiecībā uz mērķsabiedrību, tostarp to, vai tas plāno jebkādā veidā kontrolēt mērķsabiedrību, un šādas rīcības pamatojums;
            
         
               c)
            
            
               informācija par potenciālā līdzdalības ieguvēja finansiālo stāvokli un tā gatavību atbalstīt mērķsabiedrību ar papildu pašu līdzekļiem, ja tas nepieciešams tās darbību attīstīšanai vai finansiālu grūtību gadījumā.
            
         11. pants
   Papildu prasības attiecībā uz būtisku līdzdalību 20–50 % apmērā
   1.   Ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību 20–50 % apmērā, tas mērķsabiedrības kompetentajai iestādei sniedz stratēģijas dokumentu, kurā iekļauj šādu informāciju:
   
               a)
            
            
               visa informācija, kas noteikta 10. pantā;
            
         
               b)
            
            
               sīki izstrādāta informācija par finansiālo ietekmi, ko potenciālais līdzdalības ieguvējs ir iecerējis īstenot attiecībā uz mērķsabiedrību, tostarp mērķsabiedrības dividenžu politiku, stratēģisko attīstību un resursu sadali;
            
         
               c)
            
            
               apraksts par potenciālā līdzdalības ieguvēja nolūkiem un gaidām attiecībā uz mērķsabiedrību vidējā termiņā, aptverot visus 12. panta 2. un 3. punktā minētos elementus.
            
         2.   Atkāpjoties no 1. punkta, minētajā punktā noteikto informāciju mērķsabiedrības kompetentajai iestādei sniedz arī 10. pantā minētie potenciālie līdzdalības ieguvēji, ja minētā potenciālā līdzdalības ieguvēja līdzdalības ietekme, pamatojoties uz mērķsabiedrības līdzdalības struktūras visaptverošu novērtējumu, būtu līdzvērtīga ietekmei, ko rada līdzdalība 20–50 % apmērā.
   12. pants
   Papildu prasības attiecībā uz būtisku līdzdalību 50 % vai lielākā apmērā
   1.   Ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību 50 % vai lielākā apmērā vai ja mērķsabiedrība kļūtu par tā meitasuzņēmumu, potenciālais līdzdalības ieguvējs mērķsabiedrības kompetentajai iestādei iesniedz darījumdarbības plānu, kurā ietver stratēģiskās attīstības plānu, mērķsabiedrības lēstos finanšu pārskatus un iegādes ietekmi uz mērķsabiedrības korporatīvo pārvaldību un vispārējo organizatorisko struktūru.
   2.   Stratēģiskajā attīstības plānā, kas minēts 1. punktā, tiek vispārīgi izklāstīti plānotās līdzdalības iegūšanas galvenie mērķi un galvenie veidi, kādā tos sasniegt, tostarp:
   
               a)
            
            
               plānotās līdzdalības iegūšanas vispārīgais mērķis;
            
         
               b)
            
            
               vidējā termiņa finanšu mērķi, kas var būt norādīti kā pašu kapitāla atdeve, izmaksu un ieguvumu attiecība, peļņa uz vienu kapitāldaļu vai attiecīgā gadījumā citā veidā;
            
         
               c)
            
            
               iespējamā pasākumu, produktu un mērķklientu pārprofilēšana un līdzekļu vai resursu iespējamā pārdalīšana, attiecībā uz ko paredzams, ka tā ietekmēs mērķsabiedrību;
            
         
               d)
            
            
               vispārējie procesi mērķsabiedrības iekļaušanai un integrēšanai potenciālā līdzdalības ieguvēja grupas struktūrā, tostarp apraksts par galveno mijiedarbību ar citiem grupas uzņēmumiem, kā arī apraksts par grupas iekšējo attiecību pamatā esošo politiku.
            
         3.   Ja potenciālais līdzdalības ieguvējs ir sabiedrība, kas saņēmusi atļauju un tiek uzraudzīta Savienībā, d) apakšpunktā minētās informācijas nolūkos pietiek ar informāciju par tiem konkrētajiem departamentiem grupas struktūrā, kurus ietekmē plānotā līdzdalības iegūšana.
   4.   Mērķsabiedrības lēstie finanšu pārskati, kas minēti 1. punktā, gan individuālā, gan konsolidētā līmenī ietver šādu informāciju par trīs gadus ilgu atsauces periodu:
   
               a)
            
            
               prognozētā bilance un ienākumu deklarācija;
            
         
               b)
            
            
               prognozētais prudenciālo kapitāla prasību un maksātspējas koeficients;
            
         
               c)
            
            
               informācija par riska darījumu līmeni, tostarp kredītrisku, tirgus un operacionālajiem riskiem, kā arī citiem attiecīgajiem riskiem;
            
         
               d)
            
            
               prognoze par grupas iekšējiem darījumiem.
            
         5.   1. punktā minētā līdzdalības iegūšanas ietekme uz mērķsabiedrības korporatīvo pārvaldību un vispārējo organizatorisko struktūru ietver ietekmi uz:
   
               a)
            
            
               administratīvās, pārvaldības vai uzraudzības struktūras un šādas lēmumpieņēmējas struktūras izveidoto galveno komiteju – tostarp pārvaldības komitejas, risku komitejas, revīzijas komitejas un atalgojuma komitejas – sastāvu un pienākumiem, tostarp informācija par personām, kas tiks ieceltas, lai vadītu darījumdarbību;
            
         
               b)
            
            
               administratīvajām un grāmatvedības procedūrām un iekšējām kontrolēm, tostarp izmaiņas procedūrās un sistēmās, kas saistītas ar grāmatvedību, iekšējo revīziju, atbilstību nelikumīgi iegūtu līdzekļu legalizēšanas novēršanas un riska pārvaldības politikai, un iekšējā revidenta, atbilstības amatpersonas un riska pārvaldnieka galveno funkciju noteikšanu;
            
         
               c)
            
            
               kopējo IT sistēmu un organizāciju, tostarp jebkādas izmaiņas saistībā ar IT ārpakalpojumu politiku, datu plūsmas diagrammu, izmantoto iekšējo un ārējo programmatūru un būtiskajām datu un sistēmu drošības procedūrām un instrumentiem, piemēram, rezerves kopijām, darbības nepārtrauktības plāniem un revīzijas liecībām;
            
         
               d)
            
            
               politiku, kas reglamentē ārpakalpojumus, tostarp informācija par attiecīgajām jomām, pakalpojumu sniedzēju atlasi un ārpakalpojumu līguma pušu attiecīgajām tiesībām un pienākumiem, piemēram, revīzijas procedūrām un no pakalpojumu sniedzēja sagaidāmo kvalitāti;
            
         
               e)
            
            
               jebkāda cita attiecīgā informācija, kas saistīta ar līdzdalības iegūšanas ietekmi uz mērķsabiedrības korporatīvo pārvaldību un vispārējo organizatorisko struktūru, tostarp jebkādas izmaiņas attiecībā uz dalībnieku balsstiesībām.
            
         13. pants
   Samazinātas prasības attiecībā uz informāciju
   1.   Atkāpjoties no 2. panta, ja potenciālais līdzdalības ieguvējs ir sabiedrība, kas saņēmusi atļauju un tiek uzraudzīta Savienībā, un ja mērķsabiedrība atbilst 2. punktā noteiktajiem kritērijiem, potenciālais līdzdalības ieguvējs mērķsabiedrības kompetentajai iestādei iesniedz šādu informāciju:
   
               a)
            
            
               ja potenciālais līdzdalības ieguvējs ir fiziska persona:
               
                           1)
                        
                        
                           informācija, kas norādīta 3. panta 1. punktā;
                        
                     
                           2)
                        
                        
                           informācija, kas norādīta 4. panta c) līdz g) punktā;
                        
                     
                           3)
                        
                        
                           informācija, kas norādīta 6., 7. un 9. pantā;
                        
                     
                           4)
                        
                        
                           informācija, kas norādīta 8. panta 1. punktā;
                        
                     
                           5)
                        
                        
                           ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību, kas nepārsniedz 20 %, 10. pantā norādītais stratēģijas dokuments;
                        
                     
                           6)
                        
                        
                           ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību 20–50 % apmērā, 11. pantā norādītais stratēģijas dokuments;
                        
                     
         
               b)
            
            
               ja potenciālais līdzdalības ieguvējs ir juridiska persona:
               
                           1)
                        
                        
                           informācija, kas norādīta 3. panta 2. punktā;
                        
                     
                           2)
                        
                        
                           informācija, kas norādīta 5. panta 1. punkta c) līdz j) apakšpunktā, un attiecīgā gadījumā informācija, kura norādīta 5. panta 3. punktā;
                        
                     
                           3)
                        
                        
                           informācija, kas norādīta 6., 7. un 9. pantā;
                        
                     
                           4)
                        
                        
                           informācija, kas norādīta 8. panta 1. punktā;
                        
                     
                           5)
                        
                        
                           ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību, kas nepārsniedz 20 %, 10. pantā norādītais stratēģijas dokuments;
                        
                     
                           6)
                        
                        
                           ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību 20–50 % apmērā, 11. pantā norādītais stratēģijas dokuments;
                        
                     
         
               c)
            
            
               ja potenciālais līdzdalības ieguvējs ir trasts:
               
                           1)
                        
                        
                           informācija, kas norādīta 3. panta 3. punktā;
                        
                     
                           2)
                        
                        
                           attiecīgā gadījumā informācija, kas norādīta 5. panta 3. punktā;
                        
                     
                           3)
                        
                        
                           informācija, kas norādīta 6., 7. un 9. pantā;
                        
                     
                           4)
                        
                        
                           informācija, kas norādīta 8. panta 1. punktā;
                        
                     
                           5)
                        
                        
                           ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību, kas nepārsniedz 20 %, 10. pantā norādītais stratēģijas dokuments;
                        
                     
                           6)
                        
                        
                           ja plānotās līdzdalības iegūšanas rezultātā potenciālais līdzdalības ieguvējs mērķsabiedrībā iegūtu būtisku līdzdalību 20–50 % apmērā, 11. pantā norādītais stratēģijas dokuments.
                        
                     
         2.   Mērķsabiedrība, kas minēta 1. punktā, atbilst šādiem kritērijiem:
   
               a)
            
            
               tā netur savu klientu aktīvus;
            
         
               b)
            
            
               tai nav atļaujas sniegt ieguldījumu pakalpojumus un veikt darbības, kas klasificētas kā “Darījumu veikšana savā vārdā” vai “Finanšu instrumentu riska parakstīšana un/vai finanšu instrumentu izvietošana, pamatojoties uz stingri noteiktām saistībām”, kā minēts Direktīvas 2004/39/EK I pielikuma A iedaļas 3. un 6. punktā;
            
         
               c)
            
            
               ja tai ir atļauja sniegt ieguldījumu pakalpojumu “Vērtspapīru portfeļa pārvaldība”, kas minēts Direktīvas 2004/39/EK I pielikuma A iedaļas 4. punktā, tās pārvaldībā esošie aktīvi nepārsniedz EUR 500 miljonus.
            
         3.   Ja mērķsabiedrības kompetentā iestāde pēdējo divu gadu laikā potenciālo līdzdalības ieguvēju, kas minēts 1. punktā, ir novērtējusi attiecībā uz 4. un 5. pantā minēto informāciju, šis potenciālais līdzdalības ieguvējs sniedz tikai to informāciju, kas ir mainījusies kopš iepriekšējā novērtējuma.
   Ja potenciālais līdzdalības ieguvējs saskaņā ar pirmo daļu sniedz tikai to informāciju, kas ir mainījusies kopš iepriekšējās novērtēšanas, potenciālais līdzdalības ieguvējs paraksta deklarāciju, kurā informē mērķsabiedrības kompetento iestādi par to, ka pārējo informāciju nav nepieciešams atjaunināt.
   14. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 11. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 145, 30.4.2004., 1. lpp.
   
   
      (2)  OV L 173, 12.6.2014., 349. lpp.
   
   
      (3)  Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.).
   
      (4)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).
   
      (5)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).